**Rapla Maakonna Puuetega Inimeste Koda**

Juhatuse protokoll 12.05.2020.a

Algus kell 11:00 lõpp kell 12:15

Rapla, Tallinna mnt 50

Osalesid: juhatuse liikmed Marge Järvi ja Erika Reinumägi ning ZOOM keskkonna kaudu Viljar Parm ja raamatupidaja Valve Kasemets

**Päevakord**: 1. Juhatuse esimehe tagasiastumisavaldus

2. 2020 aasta tegevuskava arutelu

3. Muud küsimused

**OTSUSTATI:**

1. **Rahuldada Marge Järvi tagasiastumisavaldus ning lõpetada temaga sõlmitud töövõtuleping 30.06.2020.aastal.** Väikevahendite üleandmine toimub 29.juunil Raplas Tallinna mnt 50. Esialgu võtab juhatuse esimehe ülesanded üle Erika Reinumägi. Viljar Parm hakkab haldama Koja kodulehte ning FB lehte. Raamatupidajana jätkab Valve Kasemets.
2. **Edasise tegevuse osas lepiti kokku järgnevalt:**
	1. 22.05 EPIKoja üldkoosolekul osalevad Marge Järvi ja Erika Reinumägi
	2. Marge Järvi allkirjastab tegevustoetuse lepingu Rapla Vallavalitsusega
	3. 13.juunil plaanitud puuetega inimeste suvepäeva korraldamine lükatakse edasi. Täpsem kuupäev selgub, kui eriolukord on lõppenud ning selged valitsuse korraldused.
	4. 7.augustil on plaanitud Kolme koja kohtumine Jõgevamaal. Esialgu pole seda ära jäetud. Korraldaja on Jõgevamaa PIK, ootame kinnitust ja siis organiseeritakse minekuks buss ning jagatakse osalejatele teadet.
	5. Koostöös ROL-iga korraldatav infopäev maakonna sotsiaaltöötajatele ning liikmesorganisatsioonide juhtidele lükkub sügisesse.
	6. Poolaasta aruande esitamine EPIFondile jääb Marge Järvi ülesandeks.
3. **Muud küsimused:**
	1. Viljar Parm uuris, kuidas on läinud Kojale ruumide otsimine. See on esialgu seiskunud, kuna seni pakutavad pinnad on olnud kallid ja kriisi ajal (2 kuud) pole sellega tegeletud. Marge Järvi on hoidnud end kursis kinnisvara pakkumistega Raplamaal.
	2. Viljar Parm avaldas arvamust, et varade üleandmiseks tuleb teha inventuur. Inventuuri pole vajadust teha, kuna varad puuduvad. On vaid väikevahendid, mis on soetatud erinevate projektidega ja need annabki M.Järvi E.Reinumäele üle ja selle kohta koostatakse akt.

Protokolli koostas Marge Järvi